**Centrum pre deti a rodiny Ilava – Klobušice, M. Nešpora 104/16, 019 01 Ilava**

**Súhrnná charakteristika centra a jeho hospodárenie k 31.12.2024**

Centrum pre deti a rodiny (ďalej len CDR) je rozpočtovou organizáciou na celoročné poskytovanie sociálnych služieb zriadené Ústredím práce, sociálnych vecí a rodiny ako orgánu štátnej správy v oblasti sociálnoprávnej ochrany detí a sociálnej kurately.

**Kapacita** detí CDR k 31.12.2024 je – 54 miest, t.j.

* 4 SUS po 10 detí
* 1 SS pre MD – 8 MD
* 3 PNR – spolu 7 detí

**Skutočné plnenie k 31.12.2024**

K 31.12.2024 bolo v CDR umiestnených spolu 48 detí – 37 detí v štyroch SUS, 1 MD na SUS, 7 detí v PNR, traja mladí dospelí v jednej skupine pre MD.

V troch samostatne usporiadaných skupinách v priestoroch kmeňovej budovy bolo 31 detí:

* 1. SUS – 11 detí
* 2. SUS – 10 detí
* 3. SUS – 10 detí

Jedna samostatne usporiadaná skupina je umiestnená mimo areál CDR, tzv. Satelit   
 v Ladcoch:

* 4. SUS – 6 detí + 1 MD

Starostlivosť v každej skupine sa zabezpečuje šiestimi zamestnancami zariadenia, troma vychovávateľmi, jedným zamestnancom s ekonomickou agendou a dvoma pomocnými vychovávateľmi.

K 31.12.2024 boli v CDR traja PNR, ktorí zabezpečovali starostlivosť pre sedem maloletých detí v časti svojich rodinných domov. V rodinách sú umiestnené:

V prvej PNR v Mikušovciach (manželia) sú umiestnené štyri deti, súrodenecká skupina troch detí vo veku 12 rokov, 9 rokov, 6 rokov a 1 rok.

V druhej PNR v Ladcoch sú umiestnené tri deti – dvojičky vo veku 6 rokov a ich päťročný súrodenec. Z dôvodu dlhodobej práceneschopnosti PNR, absolvoval manžel PNR prípravu na vykonávanie profesionálnej náhradnej starostlivosti a 05.06.2024 bol prijatý do CDR na zastupovanie počas PN.

Komplexné posúdenie situácie dieťaťa sa vykonáva zamestnancami odborného tímu zariadenia, vychovávateľmi a PNR (sociálny pracovník, psychológ, špeciálny pedagóg, vychovávateľ, PNR).

V areáli centra sa nachádza šesť samostatných garsóniek a jedna garsónka sa nachádza v Dubnici nad Váhom. Tieto sú k dispozícii mladým dospelým v  príprave na osamostatnenie sa, ktorým bol pobyt v CDR predĺžený na základe dohody na jeden rok. Po roku sa dohoda o zotrvaní v CDR a zmluva o bývaní prehodnocuje. Centrum môže utvoriť podmienky na predĺženie pobytu plnoletej fyzickej osoby do dovŕšenia 25 rokov veku, ak sa sústavne pripravuje na povolanie.

V CDR sú k 31.12.2024 štyria MD.

Jedna mladá dospelá býva v garsónke v Dubnici nad Váhom a je zamestnaná vo firme HANON Ilava.

Druhá MD býva v garsónke v areáli CDR a v mesiaci jún ukončila trojročné štúdium na SOU a od septembra 2024 pokračuje v dvojročnom štúdiu na SOU obchodu a služieb v Púchove, kde ukončí štúdium maturitnou skúškou.

Tretí MD bol po dovŕšení plnoletosti v mesiaci august 2024 na základe vlastnej žiadosti premiestnený na skupinu MD, vzhľadom ku skutočnosti, že navštevuje tretí ročník strednej školy a v júni 2024 ukončí štúdium záverečnými skúškami.

Štvrtá MD, ktorá dovŕšila 23.11.2024 plnoletosť, zostala na 4. SUS. Vzhľadom k jej zdravotným problémom a skutočnosti, že navštevuje SOŠ pre žiakov s ŤZP v Bratislave, kde je počas týždňa na internáte, jej bolo umožnené zostať na skupine do ukončenia 2. ročníka SOŠ.

Ku koncu IV. štvrťroka bolo v CDR päť voľných miest pre mladých dospelých.

**Priemerná dĺžka pobytu dieťaťa** k 31.12.2024 v CDR je 3,43 roka, priemerná dĺžka pobytu dieťaťa v SUS je 3,36 roka a priemerná dĺžka pobytu dieťaťa v PNR je 3,79 roka.

**Účel, druh a forma vykonávaných opatrení v centre**

Účelom centra je vykonávanie pobytových opatrení súdu, odporúčaní orgánu SPOD a SK   
na základe dohody a ambulantných a terénnych opatrení.

Centrum pre deti a rodiny vykonáva opatrenia:

1. **pobytovou formou** pre dieťa na základe:
2. dohody s rodičom alebo osobou, ktorá sa osobne stará o dieťa,
3. požiadania dieťaťa,
4. rozhodnutia súdu
   * o nariadení ústavnej starostlivosti
   * o nariadení neodkladného opatrenia
   * o uložení výchovného opatrenia.
5. **ambulantnou formou**
6. **terénnou formou**

**Súčasťou vykonávania opatrení pobytovou formou je:**

1. **poskytovanie**
2. bývania,
3. stravovania, zabezpečenie stravovania alebo vytvorenie podmienok na prípravu stravy,
4. obslužných činností,
5. osobného vybavenia deťom
6. **úschova cenných vecí**
7. **zabezpečenie**
8. zdravotnej starostlivosti,
9. povinnej školskej dochádzky a prípravy na povolanie.

**Centrum ďalej zabezpečuje:**

1. sociálnu prácu, psychologickú pomoc a starostlivosť, výchovu, špeciálno-pedagogickú starostlivosť, liečebno-výchovnú starostlivosť, diagnostiku
2. rekreačnú činnosť

**Centrum pre deti a rodiny vykonáva nasledovné ambulantné a terénne opatrenia:**

* Odborné metódy práce na podporu riešenia výchovných, sociálnych a iných problémov v rodine a v medziľudských vzťahoch
* Poradensko-psychologickú pomoc rodinám so špecifickým problémom a pri krízových situáciách
* Výchovné opatrenia – sociálne poradenstvo alebo iné odborné poradenstvo

**Vekové zloženie detí a mladých dospelých k 31.12.2024:**

* od 0 do 1 roka - 0
* od 1 do 3 rokov - 2 dieťa
* od 3 do 6 rokov - 5 detí
* od 6 do 10 rokov - 10 detí
* od 10 do 15 rokov - 16 detí
* od 15 do 18 rokov - 11 detí
* nad 18 rokov - 4 MD

Polosiroty 6 detí – jedno dieťa je poberateľom sirotského dôchodku,

Úplné siroty 0

Preukaz ŤZP 2 deti

**Zdravotná starostlivosť**

Príchod nového dieťaťa je neodkladne nahlásený príslušnému pediatrovi, ktorý vykoná vstupnú prehliadku dieťaťa. Deti absolvujú pravidelné preventívne prehliadky u pediatra a stomatológa, povinné očkovania, očkovanie proti chrípke a v prípade potreby ošetrenie u pediatra. Podľa potreby deti absolvujú pravidelné kontroly v odborných ambulanciách:

endokrinológia, nefrológia, kardiológia, ortopédia, neurológia, chirurgia, urológia, gastroenterológia, alergológia, oftalmológia, ušno-nosno-krčné, pedopsychiatria, logopédia, stomatológia, rehabilitácia, kožná, gynekológia.

Centrum podľa potreby detí využíva aj služby klinického psychológa, niektoré deti dvakrát mesačne navštevujú hipoterapiu v Opatovciach a dvakrát do mesiaca deti absolvujú canisterapiu v areáli CDR.

Dievčatá podľa potreby absolvujú gynekologickú prehliadku.

V prípade potreby zamestnanci centra konzultujú zdravotný stav detí telefonicky prípadne mailovou formou a osobnými návštevami detských i odborných lekárov v rámci vzájomnej spolupráce.

Deti, ktoré potrebujú osobitnú starostlivosť navštevujú Centrum poradenstva a prevencie.

Jedno dieťa od 17.04.2024 – 08.05.2024 absolvovalo liečebný pobyt v Kúpeľoch Horný Smokovec.

**Vzdelávanie detí**

Deťom a mladým dospelým je poskytované predprimárne vzdelávanie, povinné školské vzdelávanie a stredoškolské vzdelávanie. K 31.12.2024 deti navštevovali:

MŠ - 8 detí

ZŠ - 16 detí

ŠZŠ - 11 detí

Špeciálna škola pre nevidiacich - 1 dieťa (internátna škola Bratislava)

SOŠ pre žiakov s ŤZP - 1 dieťa (internátna škola Bratislava)

Odborné učilište - 2 deti

SOŠ bez maturity - 1 MD

SŠ s maturitou - 2 deti + 1 MD

domáca starostlivosť - 2 deti

ukončené štúdium pred 18.r. - 1 dieťa

prerušenie štúdia - 1 dieťa

trvalý pracovný pomer - 1 MD

**Úschova cenných vecí**

V prípade potreby centrum zabezpečuje úschovu cenných vecí dieťaťa, o úschove je uzatvorená zmluva o úschove cenných vecí medzi centrom a žiadateľom o úschovu. Cenné veci sú evidované na osobnej karte dieťaťa a uschované u sociálnej pracovníčky CDR.

**Pohyby detí a mladých dospelých od 01.01.2024 do 31.12.2024**

**Príchody**

* 3 deti – rozhodnutím súdu neodkladné opatrenie – do 6. rokov
* 1 dieťa – rozhodnutím súdu neodkladné opatrenie
* 7 detí – rozhodnutím súdu neodkladné opatrenie

**Odchody**

* 3 deti – rozhodnutím súdu umiestnené do NOS
* 1 dieťa – dovŕšenie plnoletosti – odchod k otcovi a rodine
* 2 deti – zrušenie neodkladného opatrenia rozhodnutím súdu
* 2 deti – zrušenie neodkladného opatrenia uloženého na šesť mesiacov
* 1 dieťa – dovŕšenie plnoletosti – odchod k partnerovi (otcovi novonarodeného dieťaťa)
* 1 dieťa – ukončenie zmluvy MD na garsónku

**Premiestnenie**

* 2 deti – rozhodnutím súdu nariadené neodkladné opatrenie o premiestnení do CDR Trenčín -

Zlatovce (z dôvodu súrodeneckej väzby a voľných miest v PNR)

* 1 dieťa – rozhodnutím súdu nariadené neodkladné opatrenie na tri mesiace o premiestnení

do Diagnostického centra Bratislava – Záhorská Bystrica

* 1 dieťa – rozhodnutím súdu nariadené neodkladné opatrenie na šesť mesiacov o premiestnení

do Reedukačného centra Hlohovec

* 1 dieťa – rozhodnutím súdu nariadené neodkladné opatrenie na tri mesiace o premiestnení

do Diagnostického centra Ružomberok

* 1 dieťa – rozhodnutím súdu nariadené neodkladné opatrenie na šesť mesiacov o premiestnení

do Reedukačného centra Čerenčany

**Zmena formy pobytu**

* 6 detí – ukončenie neodkladného opatrenia a rozhodnutím súdu nariadená ústavná

starostlivosť

**Nedovolené opustenie CDR**

* 1 dieťa – na úteku od 30.06.2024 – 07.12.2024

**Oblasť sociálnej práce s rodinou dieťaťa**

CDR v spolupráci s príslušným ÚPSVaR organizuje minimálne jedenkrát za šesť mesiacov pre každé dieťa **prípadovú konferenciu** za účasti dieťaťa, rodičov, širšej rodiny, zástupcov školského zariadenia, obecného úradu podľa trvalého pobytu dieťaťa. Stretnutia sa organizujú priamo v centre, prípade v mieste trvalého pobytu v priestoroch mestského alebo obecného úradu, prípadne na príslušnom ÚPSVaR. Vhodné sa javí vycestovanie s dieťaťom do terénu, kedy je možnosť dlhšieho osobného stretnutia dieťaťa s rodinou v jeho prirodzenom prostredí, pričom je možnosť prešetrenia bytových podmienok v rodine.

Taktiež jedenkrát za šesť mesiacov navštevuje v CDR dieťa kurátorka, ktorá osobne komunikuje s dieťaťom.

**Cieľom** sociálnej práce s dieťaťom je **sanácia rodinného prostredia,** hľadáme pre deti adekvátne formy **náhradnej rodinnej starostlivosti,** pracujeme s názorom dieťaťa na NRS, po 15 roku veku dieťaťa sa u detí zameriavame **na prípravu na osamostatnenie sa.**

Z počtu 44 detí umiestnených na skupinách a v PNR k 31.12.2024 má 15 detí cieľ sociálnej práce sanáciu rodinného prostredia, 13 detí náhradnú rodinnú starostlivosť resp. prácu s názorom na NRS, 16 detí, ktorých cieľom sociálnej práce je príprava na osamostatnenie sa.

Do 31.12.2024 neboli realizované žiadne **dobrovoľné pobyty detí.**

Deti, pre ktoré je v centre vykonávané **pobytové opatrenie súdu**, majú právo stretávať sa s rodičmi, starými rodičmi, súrodencami a inými blízkymi osobami, pokiaľ nebolo rozhodnutím súdu ustanovené inak. Centrum na základe žiadosti rodiča dieťaťa dohodne čas, rozsah a spôsob stretávania, či priamo v centre alebo na inom vhodnom mieste.

Na účely úpravy vzťahov medzi dieťaťom a jeho rodičmi resp. blízkymi osobami centrum umožňuje dieťaťu **víkendové a prázdninové pobyty** mimo centra – v prirodzenom prostredí dieťaťa – po absolvovaní informačného poradenstva a po prešetrení pomerov v domácnosti, do ktorej by dieťa malo ísť. Prešetrenie vykonáva na základe žiadosti centra príslušný ÚPSVaR. Centrum vedie záznam o dátume, čase odchodu a návratu dieťaťa, meno a bydlisko osoby, ktorá dieťa preberá, miesto pobytu. Zároveň sleduje a zaznamenáva vplyv pobytu dieťaťa na jeho psychický, fyzický a sociálny vývin. Dieťaťu je na počet dní mimo zariadenia vyplácaný príspevok na stravu vo výške stravnej jednotky na dieťa podľa vekovej kategórie.

K 31.12.2024 bol príspevok na stravu pre deti vyplatený v celkovej výške 14 794,71 €.

Deťom, ktoré nemajú možnosť tráviť čas osobne s blízkymi príbuznými je umožňovaný telefonický kontakt s rodinou od sociálnej pracovníčky, rodinní príslušníci sa môžu tiež kontaktovať telefonicky s dieťaťom priamo na skupiny. Dôležité informácie sú poskytované mailovou formou. Kontakty detí s rodičmi prebiehajú aj formou osobných návštev rodiča   
v ÚVTOS Dubnica nad Váhom a Ilava. CDR zabezpečuje po dohode tiež videohovory s rodičom, ktorý je umiestnený v ÚVTOS v Martine – Sučanoch.

Deťom umiestneným v centre je v prvý pracovný deň v mesiaci vyplácané **vreckové.** Ak je to vhodné alebo účelné, vreckové sa poskytuje vo viacerých splátkach v mesiaci. Suma vreckového sa znižuje o pomernú sumu vreckového pripadajúcu na počet dní, počas ktorých sa dieťa zdržiavalo bez súhlasu mimo centra.

K 31.12.2024 bolo vyplatené na vreckovom 9 762,43 €.

**Mladým dospelým** je mesačne poskytovaný príspevok na stravu, drogériu, cestovné a ostatné výdavky prevodom na osobný účet MD.

**Príspevky na stravu MD** k 31.12.2024 boli vyplatené vo výške 4 796,75 €.

Mladým dospelým pri odchode z centra sa poskytuje **príspevok na uľahčenie osamostatnenia sa** mladého dospelého, a to na zabezpečenie bývania, vecí súvisiacich s bývaním a prípravy na povolanie. Do 31.12.2024 ukončili pobyt v centre traja mladý dospelý (dvaja dovŕšením 18. rokov veku, jedna MD z garsónky), pričom im bol vyplatený príspevok na uľahčenie osamostatnenia sa vo výške 3 529,90 €.

Na zabezpečenie starostlivosti o deti a mladých dospelých v **profesionálnej náhradnej rodine** centrum poskytuje finančné prostriedky na úhradu výdavkov v profesionálnej náhradnej rodine.

K 31.129.2024 boli na deti v PNR vyplatené príspevky vo výške 22 696,04 €.

Zvýšené výdavky na deti počas dovolenky PNR boli vo výške 3 850 €, na zvýšené náklady PNR vo výške 458,19 €.

**Stravovanie detí** je zabezpečované na jednotlivých samostatných skupinách. Obedy počas pracovných dní odoberajú deti v školských jedálňach. Ostatná strava počas dňa je pripravovaná   
na skupinách, taktiež je pripravovaná celodenná strava počas víkendov a sviatkov. Chod skupiny je zabezpečovaný samohospodárením prostredníctvom pomocného vychovávateľa s ekonomickou agendou.

1. **OBLASŤ VÝCHOVNEJ ČINNOSTI**

**Činnosť zameraná na športové aktivity**

Jednou z priorít vychovávateľov pri práci s deťmi je učiť deti zdravému životnému štýlu, zlepšovaniu fyzickej kondície a aktívnemu využívaniu voľného času, či už priamo v centre alebo mimo areálu centra.

V hlavnej budove centra majú deti možnosť tráviť čas v posilňovni alebo pri hraní stolného tenisu.

Priamo v areáli centra na trávnatej ploche sú umiestnené vonkajšie fitnes stroje a vonkajší stolnotenisový stôl, malé deti sa môžu hrať na preliezkach. Deti majú k dispozícii workautové ihrisko a ihrisko na futbal, vybíjanú, basketbal. Chodníky v parku deti môžu využívať na bicyklovanie, vozenie sa na kolobežkách a menší na odrážadlách.

Návšteva športových centier a podujatí organizovaných v regióne, na ktorých sa deti spolu s vychovávateľmi zúčastňujú, napomáha k zvyšovaniu kontaktov s miestnymi ľuďmi a ku socializácii a začleňovaniu sa detí do spoločnosti.

**Športové aktivity**

02.05.2024 – ZA HRANICOU POHYBU Nitra – 3 deti

11.05.2024 – GYMNATHLON – športová akcia – deti v CDR + CDR Púchov

22.05.2024 – Pohár Karola Poláka – Senec – 3 deti

06.06.2024 – Wellness Púchov – 4.SUS

07.06.2024 – 09.06.2024 – Preteky turistickej zdatnosti Liptovský Mikuláš – dve deti 3. miesto

a jedno dieťa 2. miesto

14.06.2024 – Olympijský deň detí v Prievidzi – 1. miesto, dve 2. miesta, 3. miesto, špeciálne

ocenenie – najmladší účastník

03.07.2024 – Jump Aréna Drietoma

08.07.2024 – Vršatecké Podhradie, hrad Vršatec

09.07.2024 – Nová Dubnica – kúpalisko Letka

10.07.2024 – Nová Dubnica – kúpalisko Letka

12.07.2024 – Popradské pleso, Štrba, Štrbské pleso, Majláthova chata – turistika

14.07.2024 – Nová Dubnica – kúpalisko Letka

15.07.2024 –Nemšová – kúpalisko

16.07.2024 –Nemšová – kúpalisko

18.07.2024 – Manínska Tiesňava – turistika

19.07.2024 – Púchov – Detské centrum Džungľa Park

09.07.2024, 15.07.2024, 17.07.2024, 19.07.2024 –Nemšová – kúpalisko

23.07.2024 – Nová Dubnica – kúpalisko Letka

24.07.2024 – Slávnica – cykloturistika, návšteva letiska, detského ihriska

26.07.2024 – Okolím Ilavy – Kopanka, Obora, Iliavka, Ilava, Klobušice - turistika

30.07.2024 – Nová Dubnica – kúpalisko Letka

02.08.2024 – Ilava – bowling

20.08.2024 – Ilava – bowling

21.08.2024 – Ilava – bowling

25.08.2024 – Trenčianske Teplice – náučný chodník Jeleň, vyhliadka Dedovec - turistika

27.08.2024 – Liptovský Ján – Jánska dolina, Stanišovská jaskyňa

10.09.2024 – Trenčín – Zlatovce - 34. ročník športových hier detí z CDR v atletike

21.09.2024 – Košeca – Trenčiansky beh 2024 pod záštitou OZ Parasport 24

25.09.2024 – Šamorín – Čilistovo – 34. ročník športových hier detí z CDR v ľahkej atletike

02.11.2024 – Turistika vrch Markovica – 13 detí + vychovávatelia

**Kultúrno-umelecká činnosť a relaxačná činnosť**

01.032024 – 03.03.2024 – Víkendový pobyt pre mladých dospelých Kostolná Ves – zameranie na

prípravu do života – Úsmev ako dar – 4 deti

07.03.2024 – 10.03.2024 – Akadémia Pipi dlhej pančuchy Ružomberok – Úsmev ako dar – 2 deti

30.03.2024 – Bábkové divadlo – Trenčín – deti 3. SUS

31.03.2024 – Veľkonočné slávnosti Trenčianske Teplice – deti 3. SUS

06.04.2024 – NKR Prievidza – 7 detí

210.4.2024 – Muzikál Máša a medveďv Bratislave, výlet hrad Devín – deti CDR

01.05.2024 – 05.05.2024 – Cesta Domov – Úsmev ako dar – Ružomberok – 1 dieťa

05.06.2024 – Najmilší koncert roka Bratislava – 2 deti a vychovávateľka

01.06.2024 – Medzinárodný deň detí – Spolok Červeného kríža Plevník Drienové

01.06.2024 – Kino Lastovička – premietanie rozprávky

08.06.2024 – Trifest Dubnica nad Váhom – sponzorsky lístky

20.06.2024 – Koncert bez bariér Butkov – 8 detí zo 4. SUS + vychovávatelia

22.06.2024 – Na zábave zábava – Klobušice, kultúrna činnosť

24.06.2024 – 26.06.2024 – Častá – Papiernička – 2 deti – pobyt za odmenu

30.06.2024 – návšteva pútnického miesta Skalka pri Trenčíne – 4 deti

05.07.2024 – Žilina – prechádzka mestom, návšteva katedrály, Miragu, Auparku, zmrzliny

07.07.2024 – Trenčianske Teplice – prechádzka kúpeľným mestom, jazda električkou

13.07.2024 – Farma Madonan Kľačany

18.07.2024 – Trenčín – návšteva hradu, námestia, jazda vláčíkom

20.07.2024 – Trenčín – kino Max – film Garfield, detské ihrisko v parku

24.07.2024 – Trenčín – kino Max – film V hlave 2

26.07.2024 – Slávnica – návšteva leteckého múzea, letiska, detského ihriska

29.07.2024 – Trenčianske Teplice – prechádzka po kúpeľnom parku, detské ihrisko

30.07.2024 – Trenčín – návšteva lesoparku Brezina

17.08.2024 – Trenčín – kino Max – film Ja zloduch 4

23.08.2024 – Ilava – Bartolomejský jarmok, vystúpenie ZUŠ Ilava, bubnová šou

28.08.2024 – Bratislava – návšteva hradu, múzueum, Prezidentský palác, NR SR, most SNP

19.09.2024 – Dubnica nad Váhom – husľová, gitarová a spevácka show

19.10.2024 – Vzdelávanie mladých dospelých – Prievidza – 2 deti

22.10.2024 – Vianočný benefičný koncert Úsmev ako dar 2024 – 7 detí + vychovávateľka

31.10.2024 – Návšteva mesta Trenčín – 2 deti + vychovávateľka

**Lyžiarsky výcvik**

11.02.2024 – 16.02.2024 – Lyžiarsky výcvik Liptovský Ján – 2 deti

**Detské letné tábory**

01.07.2024 – 05.07.2024 – Tábor Telgárt – 5 detí

07.07.2024 – 12.07.2024 – Letný futbalový kemp – Škola futbalu 2024 – 1 dieťa

14.07.2024 – 21.07.2024 – Tábor Slniečko Trnavá Hora – 9 detí

21.07.2024 – 28.07.2024 – Tábor Novoť – 2 deti

04.08.2024 – 16.08.2024 – Tábor Opatová nad Váhom – 18 detí

19.08.2024 – 24.08.2024 – Tábor Lazy pod Makytou – 10 detí

**Pobyty pre mladých dospelých**

07.03.2024 – 10.03.2024 – Úsmev ako dar - Akadémia Pipi Dlhá Pančucha – 2 deti

08.11.2024 – 10.11.2024 – Úsmev ako dar – Lazy pod Makytou – 2 deti

**Sponzorstvo**

Albatros Media Slovakia – detské knihy do knižného kútika

Nadácia Allianz – brigáda v zariadení, knihy do knižného kútika, multifunkčné ihrisko, zakúpenie

kamery a fotoaparátu

Allianz – regionálne riaditeľstvo TN, PB – Mikulášske balíčky pre deti, drogéria, potreby pre deti

Progress Culture – darované počítače

Slovenská produkčná, a.s. + Stonožka – knihy pre deti

PantaRhei – knihy pre deti

Nezisková organizácia PantaRhei, n.o. – pracovné zošity pre deti

Nadácia Matador – finančný príspevok vo výške 500 €

Parasport 24 – Miroslav Buľovský – vstupenky na Koncert bez bariér, Husľová, spevácka a gitarová show, Trenčiansky beh 2024

Únia žien Ilava – školské potreby a sladkosti pre deti

Slimáčik – škôlka Trenčín – hračky pre deti

Dolcetto – koláče pre deti

Vivien – koláče pre deti

Zákuskovo – koláče pre deti

Obuv Brigant – topánky pre naše deti

Lukajková – zabezpečenie ubytovania pre deti počas sústredenia, príspevok pre deti

Tvoja show – bezplatné vstupné na muzikál Máša a medveď

Guru – Kvety u Guru – balíčky pre deti na MDD, Mikulášske balíčky

Zamestnanci TESCO, a.s. – brigáda- pomoc pri zveľaďovaní garsóniek pre mladých dospelých + hygienické potreby

TSS Group – zabezpečenie dopravy na muzikál v Bratislave, ovocie pre deti

Tripsy – kancelárske potreby

TATRATOUR Slovakia, s.r.o. – peňažný dar vo výške 300 €

Kúpalisko Letka Nová Dubnica – zľava na vstup

Úsmev ako dar TN kraj –  voľnočasové aktivity

Continental Púchov – vianočné priania, príspevok na rekonštrukciu ihriska

Úsmev ako dar Prievidza – aktivity pre deti

Jendrol R. Drevopal – materiálna pomoc

Mgr. Bronislava Majtánová – materiálna pomoc pre Satelit Ladce

Veduna Mojtová – materiálna pomoc pre Satelit Ladce a MD

Mária Lukajková DiS.Art, Lucia Adamik, Dis. Art. – materiálna pomoc pre Satelit Ladce

DM drogerie market – nepeňažný dar – stolový futbal

**Granty od Nadácie Allianz**

Nové multifunkčné ihrisko pre deti samostatne usporiadaných skupín (rekonštrukcia a úprava staršieho ihriska v areáli strediska) – grant v hodnote 10 000€

Pomoc pre centrum -zabezpečenie digitálnou technikou v hodnote 1 666,17€

1. **OBLASŤ VZDELÁVANIA ZAMESTNANCOV A DETÍ**

**Vzdelávanie zamestnancov**

Centrum má v zmysle zákona vypracovaný a zverejnený program centra na svojom webovom sídle. Taktiež sa vypracováva a uskutočňuje ročný plán vzdelávania zamestnancov a program supervízie.

22.01.2024 – Krajské zasadnutie predsedov sekcie vychovávateľov – téma: Šikana (vychovávateľ)

20.02.2024 – Ako pomôcť žiakom sústrediť sa – online (riaditeľka)

06.03.2024 – 3P – poznaj, pochop, pomáhaj – Trenčín (psychologičky, riaditeľka, soc.

pracovníčka)

12.03.2024 – 13.03.2024 – Pracovné stretnutie vychovávateľov – športových a kultúrnych

koordinátorov – Svit (vychovávateľ)

12.03.2024 – 15.03.2024 - Motivačné rozhovory – Trenčín – vzdelávanie (psychologička)

13.03.2024 – Regionálne pracovné stretnutie soc. pracovníkov CDR – Liptovský Mikuláš (SP)

15.03.2024 – Krajské zasadnutie predsedov sekcie vychovávateľov – téma: Pravidlá pri výchove

detí s ADHD, Príprava a zabezpečenie „Olympijského dňa“ (dvaja vychovávatelia)

19.03.2024 – 20.03.2024 – Pracovné stretnutie riaditeľov a ekonomických zamestnancov – Senec

(riaditeľka, PAM)

26.03.2024 – 27.3.2024 – Pracovné stretnutie riaditeľov Poprad (riaditeľka)

24.04.2024 – Záverečná konferencia k projektu LUNA, n.o. – Bezpečný ženský domov v Trenčíne

20.05.2024 – 21.5.2024 – Valné zhromaždenie a aplikácia niektorých ustanovení Zákonníka práce

Senec (riaditeľka, PAM)

25.05.2024 – 31.05.2024 – Medzinárodná spolupráca a výmena skúseností a dobrej praxe

v procesoch deinštitucionalizácie v zariadeniach sociálnej pomoci – medzinárodná

konferencia – Grécko - Leptokária (dve vychovávateľky)

23.09.2024 – Čo je autizmus, jeho prvé príznaky a skríning – online (psychologička)

23.09.2024 – Adaptačné a obranné mechanizmy u detí s komplexnou traumou – Žilina (psycholo)

24.09.2024 – Konferencia profesionálnych náhradných rodičov – V. ročník – Liptovský Mikuláš

(PNR, účtovníčka)

10.10.2024 – Workshop – mandát a pôsobenie UNHCR, Dohovor o právach dieťaťa,

komunikácia, interakcia s dieťaťom – Bratislava (špeciálna pedagogička)

15.10.2024 – Diagnostika PAS, intervencie a farmakoterapia – online (psychologička)

19.10.2024 – Vzdelávanie mladých dospelých – Prievidza (dve klientky)

22.10.2024 – Krajské metodické stretnutie – Trenčín – Zlatovce (vychovávateľka a pomocná

vychovávateľka)

26.10.2024 - Adaptačné a obranné mechanizmy u detí s komplexnou traumou (psychologička)

29.10.2024 – Krajské zasadnutie predsedov sekcie vychovávateľov – Zlatovce (vychovávateľ)

29.10.2024 – Komorbidity PAS, ako odlíšiť autizmus od iných porúch – online (psychologička)

29.10.2024 – Psychická trauma vo vývoji dieťaťa – online (psychologička)

06.11.2024 – 07.11.2024 – Konferencia v rámci Národného projektu „Rozvoj výkonu opatrení

sociálnoprávnej ochrany detí a sociálnej kurately II. – Poprad (projektová SP)

19.11.2024 – 6. ročník odbornej konferencie – Chráňme ženy a deti pre násilím – TSK Trenčín

(vedúca úseku starostlivosti o deti, psychologička, špeciálna pedagogička)

26.11.2024 – Krajské zasadnutie predsedov sekcie vychovávateľov – Klobušice (vychovávateľ)

26.11.2024 – Podpora pozitívneho správania – ako predchádzať náročnému správaniu – základné

ľudské potreby – online (psychologička)

12.12.2024 – Samovraždy mladých ľudí a možnosti pomoci – online (riaditeľka)

18.12.2024 – Spracovanie Ročných výkazov o poskytovaní starostlivosti a výchovy deťom v CDR

za rok 2024 – online (soc. pracovníčka, psychologička)

rok 2024 – Podpora vzdelávania odborníkov mimo rezortu zdravotníctva v oblasti starostlivosti

o duševné zdravie – výzva Ministerstva zdravotníctva SR (psychologička a špeciálna

pedagogička)

1. **OBLASŤ KONTROLY**

V oblasti kontroly sa neustále zameriavame na hygienu a dezinfekciu priestorov zariadenia. Upratovanie, čistenie, dezinfekcia spoločných priestorov a izieb sa uskutočňuje podľa vopred určeného rozpisu.

Vzhľadom ku skutočnosti, že maloleté deti absolvujú víkendové a prázdninové pobyty   
v rodinách, kde nie vždy je zabezpečená potrebná hygiena, pri príchode detí z pobytov sa pravidelne uskutočňuje filter detí.

Pravidelnú kontrolu hygieny v zariadení vykonávajú pracovníčky RÚVZ Považská Bystrica. Pri kontrole sa zameriavajú na hygienu zariadenia, izieb detí a vychovávateľov, kontrolu skladových priestorov potravín, kuchýň a vzoriek hotových jedál. Prípadné zistené nedostatky sa okamžite odstraňujú.

Dvakrát ročne vykonáva poverená pracovníčka BWSS s.r.o. Dubnica nad Váhom kontrolu BOZP a PO, povinné preškolenie kmeňových zamestnancov, školenia nových zamestnancov, školenie vodičov referentských vozidiel.

Firma Slofire s.r.o. Považská Bystrica jedenkrát ročne uskutočňuje revíziu hasiacich prístrojov.

Revíziu komínov jedenkrát ročne vykonáva kominár pán Miroslav Zuzík zo Zubáka.

Taktiež sa uskutočňuje jedenkrát ročne pravidelná revízia kotolne, plynomerne a rozvodov plynu firmou Štefanec a syn z Dubnice nad Váhom.

Dodržiavanie vhodných pracovných podmienok zamestnancov na pracovisku pravidelne kontroluje MB Pracovná zdravotná služba Trenčín.

Pravidelnú previerku spisovej agendy na sociálnom úseku dvakrát ročne vykonáva prokurátorka Krajskej prokuratúry Trenčín, ktorá sa zameriava na dodržiavanie zákonnosti v zariadeniach, v ktorých sa vykonáva ústavná starostlivosť, neodkladné opatrenie, výchovné opatrenie alebo iné súdom nariadené opatrenie.

Ilava – Klobušice 31.01.2025

Vypracovala: Mgr. Iveta Adamcová, sociálna pracovníčka

Schválila: Mgr. Erika Janíčková, riaditeľka centra